
Sülysáp Város Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 674-11/2014
Előterjesztést készítette: Ráczné F.O., Dóczy E., Kántor E.
Előterjesztés elkészítésének időpontja: 2014. április 9.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. április 16-án tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII.22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2014. év I. negyedévére vonatkozóan.
Kérjük a beszámoló szíves elfogadását.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete a 2014. év I. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2014. április 9.


Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2014. április 10.
Tóth Krisztina s.k.

jegyző
BESZÁMOLÓ

Sülysáp Város Önkormányzata Képviselő-testületének

átruházott hatásköreiben 2014. I. negyedévében hozott döntésekről
I. Egészségügyi és Szociális Bizottság
Az Egészségügyi és Szociális Bizottság 2014. I. negyedévében két alkalommal, január 20. és január 30. napján ülésezett, majd a hatáskört a polgármester részére átadta. A polgármester hatáskörébe az önkormányzati segélyek megállapítása tartozik. Az önkormányzati segély 2014. január 1. napjától jogszabályi változás miatt, magában foglalja a régi átmeneti segélyt, rendkívüli gyermekvédelmi támogatást és a temetési segélyt. 

A két januári ülésen a Bizottság önkormányzati segélyt 18 családnak 132.505,- Ft összegben állapított meg. Tűzifa kiszállítás 26 család részére (1 család, 5 mázsa tűzifa) történt a Bizottság döntése alapján. Elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

II. Polgármester

Polgármesteri hatáskörben az elmúlt negyedévben önkormányzati segély 43 család részére 287.000,- Ft összegben került megállapításra, melyek kifizetése megtörtént.  Elutasító döntés a fenti időszakban 2 db született.
A Bizottság és a polgármester a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért (4 db ilyen döntés született, 18.000,- Ft összegben). 

III. Közterület 

2014. I. negyedévében 1 db határozat született közterület használatra, melyet gépjárműből történő mozgóárusításra adtunk ki.

IV. Egyéb, önkormányzati vagyont érintő döntések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5 § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

1. Döntés született, az Iskola u. 7. szám alatti, emeleti bérlakás 2 hónapos, határozott időre történő bérbeadásáról, a Vál-Épszer Kft. részére /szerződéskötés dátuma: 2014.03.26/ 

2. Polgármesteri Hivatal Tanácsterme 1 alkalommal, 2 óra időtartamra került bérbeadásra. (Bérlő: Schleisz-Bognár Péter, 2014. március 28. péntek 1530 –tól 1730 óráig.)
3. A Fő u. 47. szám alatti Védőnői Szolgálat által használt orvosi szobát évi két alkalommal a PRIMA-PROTETIKA Kft. /székhelye: 5600 Békéscsaba, Gyulai út 35. sz./ ortopédiai rendelésre kívánja igénybe venni, a bérleti szerződés aláírása folyamatban van. 
Sülysáp, 2014. április 9.



Horinka László s.k.

